               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.1.2017
            COM(2017) 45 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς το Ηνωμένο Βασίλειο, την Κύπρο και την Πορτογαλία

               ΑΙΤΙΟΛΟΓΙΚΗ ΕΚΘΕΣΗ

               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
               , και ιδίως το άρθρο 10, επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης εντός ετήσιου ανώτατου ορίου 500 000 000 EUR (τιμές 2011), επιπλέον των ποσών των σχετικών τομέων του δημοσιονομικού πλαισίου.

               Οι όροι επιλεξιμότητας για το Ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου, όπως τροποποιήθηκε με τον κανονισμό (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την ίδρυση του Ταμείου Αλληλεγγύης της Ευρωπαϊκής Ένωσης.

               Βάσει των αιτήσεων που έχουν υποβάλει το Ηνωμένο Βασίλειο, η Κύπρος και η Πορτογαλία, ο υπολογισμός της ενίσχυσης από το Ταμείο, με βάση την εκτίμηση των συνολικών ζημιών που προκλήθηκαν, έχει ως εξής:

                        Καταστροφή

                        Σύνολο άμεσης ζημίας

                        (σε εκατ. EUR)

                        Εφαρμόζεται κατώτατο όριο περιφερειακής καταστροφής

                        (σε εκατ. EUR)

                        Εφαρμόζεται κατώτατο όριο μείζονος καταστροφής

                        (σε εκατ. EUR)

                        2,5 % των συνολικών άμεσων ζημιών μέχρι το μείζον κατώτατο όριο

                        (σε EUR)

                        6 % των συνολικών άμεσων ζημιών πάνω από το μείζον κατώτατο όριο

                        (σε EUR)

                        Συνολικό ποσό προτεινόμενης ενίσχυσης

                        (σε EUR)

                        Ηνωμένο Βασίλειο - Πλημμύρες το 2016 (περιφερειακή καταστροφή)

                        2 412 042

                        626 764

                        n/a

                        60 301 050

                        -

                        60 301 050

                        Κύπρος — Ξηρασία και πυρκαγιές το 2016 (μείζων καταστροφή)

                        180 803

                        n/a

                        101 412

                        2 535 300

                        4 763 460

                        7 298 760

                        Πορτογαλία – Πυρκαγιές στη Μαδέρα το 2016 (περιφερειακή καταστροφή)

                        157 000

                        40 850

                        n/a

                        3 925 000

                        -

                        3 925 000

                        ΣΥΝΟΛΟ

                        71 524 810

               Με βάση την εξέταση των ανωτέρω αιτήσεων
                  2
                και λαμβάνοντας υπόψη τη μέγιστη δυνατή συνεισφορά από το Ταμείο, καθώς και τις δυνατότητες ανακατανομής των πιστώσεων, η Επιτροπή προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για ποσό συνολικού ύψους 71 524 810 EUR.

               Η Επιτροπή θα υποβάλει σχέδιο διορθωτικού προϋπολογισμού (ΣΔΠ), ούτως ώστε να εγγραφούν στον προϋπολογισμό του 2017 οι συγκεκριμένες πιστώσεις ανάληψης υποχρεώσεων και πιστώσεις πληρωμών.

               Σε περίπτωση διαφωνίας, θα κινηθεί διαδικασία τριμερούς διαλόγου σύμφωνα με το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
               .

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς το Ηνωμένο Βασίλειο, την Κύπρο και την Πορτογαλία

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  4
               , και ιδίως το άρθρο 4 παράγραφος 3,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  5
               , και ιδίως το σημείο 11,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ταμείο Αλληλεγγύης της Ευρωπαϊκής Ένωσης (εφεξής «το Ταμείο») έχει ως στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης ώστε να εκφράζει την αλληλεγγύη της προς τον πληθυσμό των περιοχών που πλήττονται από φυσικές καταστροφές.

               (2)Το Ταμείο δεν πρέπει να υπερβαίνει το μέγιστο ετήσιο ποσό των 500 000 000 EUR (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου
                  6
               .

               (3)Στις 26 Φεβρουαρίου 2016, το Ηνωμένο Βασίλειο υπέβαλε αίτηση για την κινητοποίηση του Ταμείου, μετά τις πλημμύρες που έπληξαν 11 περιφέρειες
                  7
                κατά την περίοδο μεταξύ Δεκεμβρίου 2015 και Ιανουαρίου 2016. Στην αίτησή τους, οι αρχές του Ηνωμένου Βασιλείου τόνισαν ότι η εκτίμηση των ζημιών ήταν ελλιπής και ότι τα σχετικά αριθμητικά στοιχεία ήταν μόνο προσωρινά. Ο τελικός φάκελος της αίτησης ολοκληρώθηκε στις 22 Σεπτεμβρίου 2016.

               (4)Στις 5 Σεπτεμβρίου 2016, η Κύπρος υπέβαλε αίτηση για κινητοποίηση του Ταμείου, μετά τις συνέπειες της σοβαρής ξηρασίας από τον Οκτώβριο του 2015 και των ανεξέλεγκτων πυρκαγιών στις 18 και 19 Ιουνίου του 2016.

               (5)Στις 21 Σεπτεμβρίου 2016 η Πορτογαλία υπέβαλε αίτηση για την κινητοποίηση του Ταμείου, μετά τις ανεξέλεγκτες πυρκαγιές στη νήσο Μαδέρα μεταξύ 8 και 13 Αυγούστου 2016.

               (6)Οι αιτήσεις του Ηνωμένου Βασιλείου, της Κύπρου και της Πορτογαλίας πληρούν τις προϋποθέσεις για την καταβολή οικονομικής ενίσχυσης από το Ταμείο, όπως ορίζεται στο άρθρο 4 του κανονισμού (ΕΚ) αριθ. 2012/2002.

               (7)Επομένως, θα πρέπει να κινητοποιηθεί το Ταμείο για την καταβολή οικονομικής ενίσχυσης στο Ηνωμένο Βασίλειο, την Κύπρο και την Πορτογαλία.

               (8)Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να εφαρμοστεί από την ημερομηνία έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2017, το Ταμείο Αλληλεγγύης της Ευρωπαϊκής Ένωσης κινητοποιείται ως εξής σε πιστώσεις ανάληψης υποχρεώσεων και σε πιστώσεις πληρωμών.

               α) στο Ηνωμένο Βασίλειο χορηγείται ποσό 60 301 050 EUR·

               β) στην Κύπρο χορηγείται ποσό 7 298 760 EUR·

               γ) στην Πορτογαλία χορηγείται ποσό 3 925 000 EUR.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               Εφαρμόζεται από ... [η ημερομηνία της έκδοσής της]**.

                  8Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 884.

                     (2)
                  Κοινοποιήσεις στην Επιτροπή C(2017) 124 της 13.01.2017 για το Ηνωμένο Βασίλειο και C(2017) 358 της 24.01.2017 για την Κύπρο και την Πορτογαλία.

                     (3)
                  ΕΕ C 373 της 20.12.2013, σ. 1.

                     (4)
                  ΕΕ L 311 της 14.11.2002, σ. 3.

                     (5)
                  ΕΕ C 373 της 20.12.2013, σ. 1.

                     (6)
                  Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (7)
                  UKC2-Northumberland, UKD1-Cumbria, UKD3-Great Manchester, UKD4-Lancashire, UKE2-North Yorkshire, UKE4-West Yorkshire, UKL1-West Wales and the Valleys, UKM2-Eastern Scotland, UKM3-South Western Scotland, UKM5-North Eastern Scotland και UKN0-Northern Ireland.

                     (8)
                  Η ημερομηνία θα προστεθεί από το Κοινοβούλιο πριν από τη δημοσίευση στην ΕΕ.